- Vi andre ville bare give op

For Novo Nordisk løser hun derfor komplekse opgaver på meget kort tid. Hun kan gennemskue store mængder data og finde fejl i massevis af koder. Og endda på rekordtid, fortæller hendes nærmeste kollega Solmaz Gabery.

- Hun kan overskue det, vi andre ikke kan gennemskue. Vi andre ville nok bruge et system eller et program, eller bare give op. Men Louise kan. Og hun ser det hele med det samme, siger Solmaz Gabery.

Fakta om Louise Wille Louise Wille er 28 år. Hun fik sin autisme-diagnose, da hun var 23. Hun har desuden sidediagnosen ADHD. Hun har læst datalogi på universitetet. I dag er Louise i et jobtræningsforløb hos Novo Nordisk. Ansættelsen er en del af 'Project Opportunity', der har til formål at hjælpe mennesker med autisme-diagnoser ind på arbejdsmarkedet. Louise klarede de arbejdsopgaver, som Novo havde tænkt, hun skulle bruge sit to år på, på tre måneder.

Hos Novo Nordisk har man i alt ansat otte autister, og det har været en så stor succes, at man planlægger at ansætte endnu flere, forklarer Liselotte Hyveled, der står bag projektet i Novo Nordisk og selv har et barn med autisme.

- Vi har fået nogle helt unikke talenter og har fået adgang til en ressource, som vi ellers ikke ville have, siger Liselotte Hyveled og fortsætter:

- Det, de laver, er ligeså godt omend bedre end vores øvrige medarbejdere.

- Flere virksomheder burde ansætte autister

Og det kan flere virksomheder godt lære noget af, lyder opfordringen fra Det Nationale Autismeinstitut, der blandt andet arbejder for at få flere autister i beskæftigelse.

Sammen med Novo Nordisk har instituttet, der er ejet af Landsforeningen Autisme, startet et projekt op, som hedder Project Opportunity. Det går netop ud på at få flere autister i arbejde.

Men alt for få virksomheder ansætter autister, lyder det fra faglig leder Linda Schwartz Larsen.

Den engelske undersøgelse 68 procent af autisterne i undersøgelsen har ikke et arbejde

16 procent er ansat i en fuldtidsstsilling

16 procent har en form for deltidsstilling. Kilde: Undersøgelse fra The National Autistic Society i England. 2080 voksne autister har deltaget.

- Det handler ikke nødvendigvis om manglende vilje på arbejdspladserne, men nok mere om at virksomhederne ikke ved, hvor meget de får ved at ansætte en autist, siger hun og henviser til en større undersøgelse fra England, der viser, at kun 32 procent af voksne autister har et job. Og det er kun 16 procent, der har et fuldtidsjob.

Der findes ingen danske tal på, hvor mange autister, der er i arbejde herhjemme, men Det Nationale Autismeinstitut vurderer, at det er det samme billede, der tegner sig i Danmark.

Verden har brug for alt det talent, man kan finde. Og lige nu er der talenter, som man ikke bruger professor rob austin, cbs

Men det er jo ikke alle autister, der kan det samme som Louise?

- Nej det er det ikke, og der er også nogle, som ikke er i stand til at have et arbejde. Men der er mange, der kan noget, som ligner det, Louise kan, og som man derfor kan have glæde af ude i virksomhederne, siger Linda Schwartz Larsen.

Det samme mener professor Rob Austin fra CBS, der har forsket i, hvad store virksomheder som IBM og Microsoft får ud af at ansætte autister.

- Det viser sig, at folk med autisme er rigtig gode til det, som man ellers ville have svært ved at ansætte folk til. Man bruger et talent, som man ikke har brugt før, siger han.